open-index/open-wikipedia-markdown huggingface dataset:
Peter Tork

**Peter Tork** (oikealta nimeltään **Peter Halsten Thorkelson**; 13. helmikuuta 1942 Washington D.C. Yhdysvallat – 21. helmikuuta 2019) oli yhdysvaltalainen näyttelijä ja muusikko, joka tunnetaan parhaiten The Monkees&nbsp;-yhtyeen basistina ja kosketinsoittajana. Torkin isän isä on norjalaista sukujuurta ja hänen äitinsä on puoliksi juutalainen ja puoliksi britti.

Tork aloitti pianon soiton yhdeksänvuotiaana ja soitteli sen ohessa banjoa sekä akustista kitaraa ja bassoa.

1960-luvun puolivälissä Tork valittiin kuvitteellisen pop-yhtye The Monkeesin jäseneksi. Yhtye esiintyi samannimisessä koomisessa TV-sarjassa. Tork oli bändin vanhin jäsen.

Hänen isänsä Halsten John Thorkelson toimi taloustieteen professorina Connecticutin yliopistossa.

## Yksityiselämä
Tork oli neljästi naimisissa ja sen lisäksi hänellä on 1997 syntynyt tytär Erica Marie suhteestaan Tammy Sustekin kanssa. 

Tork kuoli 77-vuotiaana 21. helmikuuta 2019.

## Lähteet

## Aiheesta muualla
* 
*
Giorgia Lo Bue

**Giorgia Lo Bue** (s. 20. helmikuuta 1994) on italialainen soutaja. Soudun maailmanmestaruuskilpailuissa 2018 Plovdivissa, Bulgariassa, hänestä tuli maailmanmestari kevyessä perämiehettömässä nelosessa. Hän voitti nuorten maailmanmestaruuden perämiehettömässä kaksikossa 2011. Alle 23-vuotiaiden MM-kisoissa hän saavutti kevyessä pariaironelosessa kultaa 2015 ja 2016 sekä hopeaa 2014..

## Lähteet
Armo Nokkala

**Armo Kaarle Rafael Nokkala** (21. lokakuuta 1908 Tyrvää – 11. lokakuuta 1962 Helsinki) oli kirkkoneuvos, *[[Kodin Kuvalehti|Kodin Kuvalehden]]* ja *[[Kotimaa]]*-lehden päätoimittaja ja Kirjapajan kirjallinen johtaja. 

## Henkilöhistoria
Armo Nokkalan vanhemmat olivat opettaja Kalle Fredrik Nokkala ja Fanny Lydia Wallenius ja puoliso vuodesta 1939 hammaslääkäri Ester Josefina Ala-Paavola. Nokkala kirjoitti ylioppilaaksi 1928 ja vihittiin papiksi 1935. Teologian lisensiaatin tutkinnon hän suoritti 1953 ja väitteli teologian tohtoriksi 1958. Nokkala toimi pappina Kärkölässä 1935–1938, Hämeenlinnassa 1939–1940 ja Helsingissä Paavalin seurakunnassa 1930–1946. *Kotimaa*-lehden toimitussihteeri hän oli 1946–1947 ja päätoimittaja 1948–1958 ja *Kodin Kuvalehden* päätoimittaja 1946–1947. Kirjapajan kirjallisena johtajana Nokkala työskenteli 1952–1958. Kirkkohallituksen palvelukseen kirkkoneuvokseksi hän tuli 1958.  Nokkala sai rovastin arvonimen 1954. Hän toimi 1950-luvun alussa myös opetushallituksen esittelijänä. Nokkalalla oli useita kansallisia ja kansainvälisiä luottamustehtäviä. 

## Teoksia
* *Opettaja Kalle Nokkalan muisto*, 1933
* *Puhu Herra: nuorten hartauskirja*, 1945
* *Sanan alla*, 1945
* *Älä aja raiteissa: nuoret papit ajan kysymysten äärellä*, 1945.  Kusti Korhonen, Armo Nokkala(toim.)
* *Näkyjen mies: [[Aleksi Lehtonen|Aleksi Lehtosen]] muistokirja*, 1951 (toim.)
* *Tolstoilaisuus Suomessa: aatehistoriallinen tutkimus*, 1958 (väitöskirja)
* *Täysi tähkä: juhlakirja [[Yrjö J. E. Alanen|Yrjö J. E. Alaselle]] ja [[Aarni Voipio]]lle heidän täyttäessään 70 vuotta*, 1960. Osmo Tiililä, Armo Nokkala, Yrjö Knuutila (toim.)

## Lähteet
Vuoden 1958 Atlantin hurrikaanikausi

**Vuoden 1958 Atlantin hurrikaanikausi** käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta - 30. marraskuuta 1958. 

Kahdestatoista myrskystä (joista yksi syntyi ennen kauden alkua) seitsemän saavutti hurrikaanin voiman.

## Lähteet

## Aiheesta muualla
Pfäffikon (Schwyz)

**Pfäffikon** on sveitsiläisen Freienbachin kaupungin keskuspaikka Schwyzin kantonissa. Kylässä on runsaat 7&nbsp;000 asukasta.

## Maantiede
Pfäffikon sijaitsee Zürichinjärven etelärannalla. 

## Liikenne
Moottoritie A3 Zürichistä Sargansiin kulkee Pfäffikonin kautta. Se on myös rautateiden risteysasema: SOB:n rautatie Rapperswilistä Einsiedelniin ja Arth-Goldauhun sekä SBB:n rata Thalwilistä Sargansiin kulkevat Pfäffikonin kautta.

## Lähteet
*

### Viitteet

## Aiheesta muualla
*
Skoha

**Oy Skoha Ab** (vuoteen 1935 asti **Suojeluskuntain Kauppa Oy**) oli suojeluskuntajärjestön vuonna 1927 perustama yritys, joka myi alun perin aseita, ampumatarvikkeita ja muita suojeluskuntavarusteita, sotien jälkeen Suomen Punaisen Ristin omistuksessa lähinnä ulkoilu-, retkeily- ja metsästysalan vaatteita ja välineitä. Se oli sekä tukku- että vähittäiskauppa ja kasvoi alansa suurimmaksi Suomessa.

Skohan päämyymälä sijaitsi vuodesta 1930 Helsingin nykyisen Makkaratalon paikalla sijainneessa Skohan talossa Helsingin päärautatieasemaa vastapäätä. Sivuliikkeitä sillä oli Helsingin Kalliossa sekä muissa Suomen suurissa kaupungeissa. Vuonna 1971 omistus siirtyi Punaiselta Ristiltä osuusliike Elannolle, joka teki Kaivokadun myymälästä jalkineliikkeen. Vuonna 1982 Skoha fuusioitiin Elannon aiemmin Valiolta ostamaan Hyvä Maku -yhtiöön (ent. Helsingin Meijeriliike).

## Historiaa
Suojeluskuntain Kauppa Oy – Skyddskårernas Handels Ab eli Skoha perustettiin Suojeluskuntain yleisesikunnan kokouksessa kesäkuussa 1927 yhdessä kahden muun yrityksen, Suojeluskuntain Ase- ja Konepaja-Osakeyhtiön (nyk. Sako) ja  Suojeluskuntain Kustannus-Osakeyhtiön kanssa. Kaikkia kolmea yhtiötä varten perustettiin yhteinen hallintoneuvosto, jonka puheenjohtajaksi tuli senaattori P. E. Svinhufvud. Hän vetäytyi tehtävästä tasavallan presidentin virkakautensa 1931–1937 ajaksi, mutta palasi tehtävään ja toimi siinä kuolemaansa 1944 saakka.

Ennen talvisotaa Skohan suosituin myyntiartikkeli oli jalkaväenkivääri M/27 eli ”pystykorva”. Muita Skohan alkuaikoina myymiä aseita olivat Winchester-pienoiskiväärit,  Leijona-tarkkuuskiväärit, Suomi-konepistoolit ja Maxim-konekiväärit. Nimeä Skoha käytettiin myös yhtiön omana asemerkkinä.

Moskovan välirauhansopimuksen 1944 mukaan suojeluskuntajärjestö oli lakkautettava, ja Skohan ja Sakon uudeksi omistajaksi tuli Suomen Punainen Risti. Kustannusyhtiö lakkautettiin kokonaan. Skohan talo purettiin vuonna 1965 Makkaratalon tieltä. Skohan myymälä toimi Makkaratalossa vielä vuoteen 1971 asti, jolloin uusi omistaja Elanto teki siitä kenkäkaupan.

## Lähteet
Berry

**Berry** voi tarkoittaa seuraavia:

## Paikkoja

* Berrysaaret, saariryhmä Bahamasaarilla

## Henkilöitä, Berry sukunimenä

* Bill Berry (s. 1958), yhdysvaltalainen rockmuusikko
* Bryan Berry (1930–1955), brittiläinen tieteiskirjailija
* Charles Berry, ”Chuck Berry” (1926–2017), yhdysvaltalainen kitaristi, laulaja ja lauluntekijä
* Danielle Bunten Berry (1949–1998), yhdysvaltalainen pelisuunnittelija
* David Berry, australialainen näyttelijä
* Gwen Berry (s. 1989), yhdysvaltalainen moukarinheittäjä
* Halle Berry (s. 1966), yhdysvaltalainen näyttelijä
* Jan Berry (1941–2004), yhdysvaltalainen pop- ja rock-muusikko, Jan & Dean -duon jäsen
* Joséphine Berry (s. 1992), ranskalainen näyttelijä
* Kaisa Berry (s. 1974), suomalainen ympäristötaiteilija, arkkitehti ja lavastustaiteilija
* Ken Berry (1933–2018), yhdysvaltalainen näyttelijä, tanssija ja laulaja
* Kevin Berry (1945–2006), australialainen perhosuimari
* Leon Brown Berry, ”Chu Berry” (1910–1941), yhdysvaltalainen jazzsaksofonisti
* Matt Berry (s. 1974), englantilainen näyttelijä, koomikko, muusikko ja kirjailija
* Michael Berry (s. 1941), brittiläinen fyysikko
* Michael Berry (s. 1942), yhdysvaltalaissyntyinen suomalainen historioitsija
* Michael Berry (s. 1991), yhdysvaltalainen pikajuoksija.
* Nick Berry (s. 1963), englantilainen näyttelijä
* Richard Berry (1935–1997), yhdysvaltalainen laulaja, muusikko, pianisti, sovittaja ja lauluntekijä
* Solange Berry (s. 1932), belgialainen laulaja
* Timo Berry (s. 1973), suomalainen graafinen suunnittelija

## Henkilöitä, Berry etunimenä

* Berry van Aerle (s. 1962), alankomaalainen jalkapalloilija 
* Berry Gordy (s. 1929), yhdysvaltalainen musiikkituottaja
* Berry Johnston (s. 1935), yhdysvaltalainen pokeriammattilainen
* Berry Oakley (1948–1972), yhdysvaltalainen basisti ja taustalaulaja

## Kuvitteellisia henkilöitä

* Rachel Berry, tv-sarjassa *[[Glee]]*
* Berry Shirayuki, mangassa *[[Tokyo Mew Mew]]*

## Muita merkityksiä
* 3684 Berry, päävyöhykkeen asteroidi
* Berry Good, eteläkorealainen tyttöyhtye
* Duc de Berry (1818), Ranskan laivaston Téméraire-luokan linjalaiva.
Veikko Noronen

**Veikko Eljas Noronen** (19. huhtikuuta 1913 Äänekoski – 21. syyskuuta 1969 Jyväskylä) oli suomalainen säveltäjä ja musiikkipedagogi. 

## Henkilöhistoria
Veikko Norosen vanhemmat olivat konduktööri Walter Noronen ja Matilda Vääränen ja puoliso vuodesta 1944 Lea Martta Helena Boucht. Noronen valmistui opettajaksi 1935 ja opiskeli pianonsoittoa Ilmari Hannikaisen johdolla ja sävellystä Leevi Madetojan ja Selim Palmgrenin johdolla. Sibelius-Akatemiassa Noronen opiskeli 1942–1946, laulunopettaja hänestä tuli 1944. Noronen toimi Jyväskylän kaupungin palveluksessa vuodesta 1946 vuoteen 1948, jolloin hänestä tuli Jyväskylän musiikkioppilaitoksen, sittemmin konservatorion johtaja. Noronen sävelsi muun muassa yksinlauluja, kuoro- ja orkesteri- sekä pianoteoksia.  

## Teoksia
* *Puumiehen laulukirja*, 1946
* *Suomen sahateollisuuskoulun oppilaskunta 1921–1946* -matrikkeli, 1946 (toim.)

## Lähteet
Pfäffikon

**Pfäffikon** on kaupunki Sveitsissä Zürichin kantonissa. Siellä on noin 12&nbsp;000 asukasta.

## Sijainti
Pfäffikon sijaitsee Pfäffikerseen pohjoisrannalla Wetzikonin pohjoispuolella parikymmentä kilometriä Zürichstä itään.

## Liikenne
SBB:n rautatie Effretikonista Wetzikoniin kulkee Pfäffikonin kautta. Pfäffikon kuuluu Zürichin seudun lähiliikennealueeseen (S-Bahn Zürich) ja SBB:n S3- ja S19-junat pysähtyvät Pfäffikonissa.

## Lähteet
*

### Viitteet

## Aiheesta muualla
*
HMS Gruinard

**HMS Gruinard** (viirinumero T239) oli Britannian kuninkaallisen laivaston Isles-luokan aseistettu sukellusveneidentorjuntatroolari.

## Valmistus

Alus tilattiin heinäkuussa 1941 Crown and Sonsilta Sunderlandista ja aluksen moottorin toimitti Holmes. Alus laskettiin vesille 20. marraskuuta 1942.

## Palvelus
Alus lainattiin 8. lokakuuta 1943 Portugalin laivastolle, joka nimesi sen *NRP P7*:ksi. Alus palautettiin syyskuussa 1944 kuninkaalliselle laivastolle. Kesäkuussa 1946 alus myytiin kauppalaivastoon, jolloin se nimettiin *President F. D. Rooseveltiksi* ja edelleen 1950 *Odiniksi*.

## Lähteet
*
*

### Viitteet
Telefon, Telefon

**Telefon, Telefon** on Margot Hielscherin esittämä kappale, joka edusti Saksaa vuoden 1957 Eurovision laulukilpailussa Frankfurt am Mainissa.  

Kappale sijoittui Euroviisuissa neljänneksi 8 pisteellä.

## Lähteet
All

**All** on Patricia Bredinin esittämä kappale, joka edusti Isoa-Britanniaa vuoden 1957 Eurovision laulukilpailussa Saksan Frankfurt am Mainissa.  

Kappale sijoittui Euroviisuissa seitsemänneksi 6 pisteellä.

## Lähteet
L’enfant que j’étais

**L’enfant que j’étais** on Lys Assian esittämä kappale, joka edusti Sveitsiä vuoden 1957 Eurovision laulukilpailussa Saksan Frankfurt am Mainissa.  

Kappale sijoittui Euroviisuissa kahdeksanneksi viidellä pisteellä.

## Lähteet
Wohin, kleines Pony?

**Wohin, kleines Pony?** on Bob Martinin esittämä kappale, joka edusti Itävaltaa vuoden 1957 Eurovision laulukilpailussa Saksan Frankfurt am Mainissa.  

Kappale sijoittui Euroviisuissa viimeiseksi 3 pisteellä.

## Lähteet
Bézu-la-Forêt

**Bézu-la-Forêt** on kunta Pohjois-Ranskassa Euren departementissa Normandian alueella. Se sijaitsee noin 100 kilometriä Pariisista luoteeseen.
 
## Nähtävyydet
Kunnan kuuluisin nähtävyys on linna *Château de la Fontaine-du-Houx*. Se on ollut aikanaan Ranskan kuninkaiden asuinpaikka, missä ovat asuneet niin merovingit kuin karolingitkin. Linna tuhoutui satavuotisessa sodassa, mutta se rakennettiin uudelleen 1500-luvun ja 1700-luvun välisenä aikana.

## Lähteet

## Aiheesta muualla
YSIV

__NOTOC__

**YSIV** tai **Young Sinatra IV** on yhdysvaltalaisen hip hop -artisti Logicin neljäs studioalbumi, jonka julkaisi Visionary Music Group ja Def Jam Recordings 28. syyskuuta 2018. Albumin julkaisua edelsi kolme singleä: "One Day", "The Return" ja "Everybody Dies", jotka julkaistiin vuoden 2018 kesänä. Albumilla vierailee mm. Wale, Jaden Smith ja Wu-Tang Clan.

Albumi on suora jatko-osa vuonna 2013 julkaistulle Young Sinatra: Welcome to Forever -mixtapelle. Albumi on myös neljäs ja viimeinen osa *Young Sinatra* -sarjalle. Albumin kansikuvan piirsi Sam Spratt, joka on piirtänyt jokaisen Logicin studioalbumin kansikuvan. Levyn kantavana teemana on boom bapin palauttaminen hip hop-musiikkiin.

## Kappaleet
#
#
#
#
#
#
#
#
#
#
#
#
#
#

## Lähteet
Paglia

**Paglia** on seuraavien henkilöiden sukunimi:

*Camille Paglia (s. 1947), yhdysvaltalainen kirjailija ja opettaja
*Ricardo Pedro Paglia (s. 1937), brasilialainen roomalaiskatolinen piispa
*Vincenzo Paglia (s. 1945), italialainen roomalaiskatolinen piispa.
Corde della mia chitarra

**Corde della mia chitarra** on Nunzio Gallon esittämä kappale, joka edusti Italiaa vuoden 1957 Eurovision laulukilpailussa Saksan Frankfurt am Mainissa.  

Kappale on pisin Euroviisuissa esitetty kappale yli 5 minuutin kestollaan. Kappale sijoittui Euroviisuissa kuudenneksi 7 pisteellä.

## Lähteet
Les Andelys

**Les Andelys** [lez‿ɑ̃dli] on kunta Pohjois-Ranskassa Euren departementissa Normandian alueella. Se sijaitsee Seinejoen varrella noin 90 kilometriä Pariisista luoteeseen.
 
## Nähtävyydet
Kunnan kuuluisin nähtävyys on keskiaikainen linna Château Gaillard.

Kaupungin historiasta kertova museo *Musée Nicolas-Poussin* sijaitsee 1700-luvulta peräisin olevassa kartanossa. Museossa on myös näytteillä paikkakuntalaisen Nicolas Poussinin 1600-luvulla tekemä maalaus *Coriolan supplié par sa famille*.

## Tunnettuja kuntalaisia

*Nicolas Poussin (1594 - 1665), taidemaalari
*Paul Signac (1863 - 1935), taidemaalari
*Ludovic-Rodo Pissarro (1878 - 1952), taidemaalari


Tiedosto:Château_Gaillard_(Les_Andelys),_vu_du_ciel.JPG|Château Gaillard
Tiedosto:Poussin_Coriolan_Les_Andelys.jpg|Coriolan supplié par sa famille


## Lähteet

## Aiheesta muualla
Äinään kirjapäivät

**Äinään kirjapäivät** on kirjailijaretriitti ja kirjallisuustapahtuma, joka järjestetään Iso-Äiniöllä Asikkalassa Niemimäen juhla- ja majoitustilalla. 

Äinään kirjapäivät järjestettiin ensimmäisen kerran vuonna 2011 kolmipäiväisenä. Vuonna 2018 tapahtuma laajeni viisipäiväiseksi, ja sen ajankohta oli 12.–16. syyskuuta. Tapahtuman pääjärjestäjänä on toiminut kirjailija Seija Helander.

## Lähteet
Ferrières-en-Bray

**Ferrières-en-Bray** on kunta Pohjois-Ranskassa Seine-Maritimen departementissa Normandian alueella. Se sijaitsee noin 50 kilometriä Rouenista itään.

Vuonna 1850 Pariisin Les Halles -ruokatorin työntekijä Charles Gervais sopi yhteistyöstä paikkakuntalaisen maanviljelijän kanssa. Tästä yhteistyöstä syntyivät meijerituotteet, jotka saivat tuotenimen Petit suisse. Meijerituotteita valmistava Gervais -yhtiön suurin tuotantolaitos ja pääkonttori ovat yhä Ferrières-en-Brayssa.

## Lähteet

## Aiheesta muualla
Arto Kaunonen

**Arto Kaunonen** (s. 1. syyskuuta 1954 Turku) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1970–1981 ja voitti yhden Suomen-mestaruuden.

Kaunonen aloitti pääsarjauransa Turun Tovereissa kaudella 1970–1971. TuTo:n pudottua pääsarjasta hän siirtyi kaudeksi 1975–1976 Turun Palloseuraan, joka voitti kauden päätteeksi Suomen-mestaruuden. Kaunonen siirtyi kuitenkin kesken kauden toiseen SM-liigaseuraan, Forssan Palloseuraan, jossa hän pelasi myös kauden 1976–1977. Tämän jälkeen hän palasi TPS:ään ja pelasi myöhemmin myös Saimaan Pallossa.

Kaunonen pelasi SM-sarjassa ja SM-liigassa yhteensä 287 runkosarjaottelua, joissa hänen tehopisteensä olivat 48&nbsp;+&nbsp;87&nbsp;=&nbsp;135 ja jäähymääränsä 161 minuuttia. SM-liigan pudotuspeleissä hän pelasi 13 ottelua, joissa tehopisteitä kertyi 3&nbsp;+&nbsp;6&nbsp;=&nbsp;9 ja jäähyminuutteja 16. Suomen-mestaruuden lisäksi hän saavutti kaksi SM-pronssia.

Kaunonen pelasi seitsemän B-maaottelua ja 20 nuorten maaottelua.

## Lähteet
Pertti Vaelma

**Pertti Vaelma** (s. 7. toukokuuta 1957 Turku) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1973–1980 ja voitti yhden Suomen-mestaruuden.
Vaelma aloitti pääsarjauransa Turun Tovereissa kaudella 1973–1974. TuTo:n pudottua pääsarjasta hän siirtyi kaudeksi 1975–1976 Turun Palloseuraan ja voitti kauden päätteeksi Suomen-mestaruuden. Myöhemmin hän edusti vielä Tampereen Koovee:ta.

Vaelma pelasi SM-sarjassa ja SM-liigassa yhteensä 89 runkosarjaottelua, joissa hänen tehopisteensä olivat 4&nbsp;+&nbsp;9&nbsp;=&nbsp;13 ja jäähymääränsä 74 minuuttia. SM-liigan pudotuspeleissä hän ei pelannut.

Vaelma pelasi 14 nuorten maaottelua.

## Lähteet
Vuoden 1951 Atlantin hurrikaanikausi

**Vuoden 1951 Atlantin hurrikaanikausi** oli ensimmäinen kausi jolloin National Weather Service virallisesti nimesi myrskyjä. Sen aikana Atlantilla koettiin 10 trooppista myrskyä, joista 8 oli hurrikaaneja. Tämä oli hieman tavallista enemmän.

## Lähteet

## Aiheesta muualla
Im Wartesaal zum großen Glück

**Im Wartesaal zum großen Glück** on saksalaisen laulajan Walter Andreas Schwarzin esittämä kappale, joka edusti Saksaa vuoden 1956 Eurovision laulukilpailussa Sveitsin Luganossa. 

”Im Wartesaal zum großen Glück” esitettiin kilpailussa neljäntenä, sitä edelsi Fud Leclercin esittämä Belgian ensimmäinen edustuskappale ”Messieurs les noyés de la seine” ja seurasi Ranskan edustaja Mathé Altéry laululla ”Le temps perdu”. Kappaleen sijoitus ei ole tiedossa, koska kilpailun kokonaisia tuloksia ei ole koskaan julkaistu.

Ensimmäisenä vuonna osallistuvat maat saivat lähettää kilpailuun kaksi laulua, joten Länsi-Saksaa edusti samana vuonna myös myöhemmin esiintynyt Freddy Quinn laululla ”So geht das jede Nacht”.

## Lähteet
Tuomas Leinonen

**Tuomas Leinonen** (s. 22. toukokuuta 1954 Tampere) on suomalainen jääkiekkoilija. Hän pelasi SM-liigassa vuosina 1975–1977 Tampereen Tapparan joukkueessa ja voitti yhden Suomen-mestaruuden sekä saavutti yhden SM-hopean. Hän pelasi SM-liigassa yhteensä 52 runkosarjaottelua, joissa hän teki neljä maalia ja istui jäähyllä kaksi minuuttia. SM-liigan pudotuspeleissä hän pelasi seitsemän ottelua ilman tehopisteitä ja jäähyminuutteja.

Tuomas Leinosen veli Mikko Leinonen on NHL- ja maajoukkuekiekkoilija sekä seurajohtaja.

## Lähteet
Arvonlisäveronumero

**Arvonlisäveronumero** on yksilöllinen sarjanumero, joka EU:ssa annetaan kaikille, jotka jäsenvaltio rekisteröi arvonlisäveron ilmoittamiseksi. Kansainvälisissä yhteyksissä sitä kutsutaan **VAT-numeroksi**, jossa VAT on lyhenne englannin-kielisestä termistä *value-added tax*.

## Numeron rakenne
On olemassa kansainvälinen standardi arvonlisäveronumeroille. Ne koostuvat kaksi-kirjaimisesta koodista ja sisältävät lisäksi useita numeroita, enintään 12 numeroa (joskus kirjaimia). Kaksi-kirjain koodit tulevat standardista ISO 3166-1 alpha-2, lukuun ottamatta Kreikkaa, jolla on koodi EL.

Suomalainen arvonlisäveronumero koostuu maatunnuksesta ja numerosarjasta, joka on yritystunnus ilman kahden viimeisen numeron välistä väliviivaa. Jos Y-tunnus on 1234567-8, arvonlisäveronumero on FI12345678.

Ruotsin arvonlisäveronumero - "momsregistrerings-nummer" - perustuu 10-numeroiseen henkilötunnukseen tai yritysnumeroon. Se alkaa ruotsin maatunnuksella SE ja päättyy aina numeroihin 01. Koska yhdysviivaa ja välilyöntiä ei saa esiintyä, ruotsin arvonlisäveronumerossa on aina 14 merkkiä: **SE**9999999999**01**, jossa kymmenen yhdeksäistä korvataan henkilönumerolla tai yritysnumerolla.

Muissa EU-maissa arvonlisäveronumerolla voi olla vaihteleva muoto, mutta yleensä se perustuu yritysnumeroon, joka yrityksellä on maassa. Ne alkavat kuitenkin aina kyseisen maan maa-koodilla.

Myös useimmat EU:n ulkopuoliset Euroopan maat,  ja monet eteläamerikkalaiset maat ja jotkin muut maat, ovat ottaneet käyttöön kansainvälisen arvonlisäveronumeron.

## Lähteet

## Aiheesta muualla
* Validering av VAT-nummer på EU:s webbplats<br />
Kuusto (Perniö)

**Kuusto** on maarekisterikylä Salon kaupungin Perniössä. Kuusto sijaitsee Perniön pohjoisosassa Yliskylän vieressä.

Kuusto sijaitsee Perniönjoen laaksossa, joen länsirannalla. Maarekisterikylä muodostuu Kuuston tilasta ja sen maista. Kyläalueeseen kuuluu kylänmäki, pari peltopalstaa ja isompi metsäinen maa-alue Kurkimäen ympäristöstä. Alkujaan Kuusto on ollut kaksitilainen kylä, mutta Kuuston Isotalo on liitetty Yliskylän kartanoon vuonna 1925.

## Lähteet
Torsti Järvenpää

**Torsti Järvenpää** (s. 20. helmikuuta 1954 Tampere) on suomalainen jääkiekkoilija. Hän pelasi SM-liigassa kauden 1976–1977 Tampereen Tapparan joukkueessa ja voitti Suomen-mestaruuden. Hän pelasi SM-liigassa 17 runkosarjaottelua ja neljä pudotuspeliä mutta ei saanut niissä tehopisteitä eikä jäähyjä.

## Lähteet
Sulawesin maanjäristys ja tsunami 2018

**Sulawesin maanjäristys** tapahtui Indonesiassa 78 kilometriä Palun kaupungin pohjoispuolella 28. syyskuuta 2018. Maanjäristyksen voimakkuus oli 7,5 momenttimagnitudia. Järistys aiheutti tsunamin, jossa aallon korkeudeksi kuvattiin yli kolme metriä. Aallot iskivät Palun ja Donggalan rantakaupunkeihin sekä useisiin pienempiin asutuskeskuksiin.

Viikon kuluttua tsunamista oli arviolta 1 500 henkeä kuollut ja kateissa on edelleen yli tuhat ihmistä. Noin 200 000 ihmistä tarvitsee YK:n mukaan humanitaarista apua.

## Lähteet

## Aiheesta muualla
Pyhä Nikanor

**Pyhä Nikanor** (myös **Nicanor**, **Nicanore**, **Nicanor Diakoni** tai **Kyproksen Nicanor**; ; kuollut n. 76 Kypros) oli juutalainen Kyprokselta, diakoni, lähetystyöntekijä ja marttyyri. Apostolien tekojen mukaan (jae 6:5) hän oli yksi seitsemästä diakonista Stefanoksen, Philipin, Prokhoroksen, Timonin, Parmenaksen ja Nikolaksen kanssa, jotka asetettiin helleenisten leskien tueksi. Hän oli Jerusalemin kristitty kansalainen, mutta perimätiedon mukaan hän palasi kotiseudulleen Kyprokselle tekemään lähetystyötä. Kyproksella häntä kidutettiin monin tavoin ja hän kuoli marttyyrikuoleman keisari Vespasianuksen hallituskaudella 69–79. Hänen muistopäiväänsä on vietetty 4. tammikuuta, 10. tammikuuta, 6. toukokuuta, 28. heinäkuuta ja 28. joulukuuta.

## Lähteet
Isokuusto

**Isokuusto** eli *Kuusto* on kylä Salon kaupungin Perniössä. Kuusto sijaitsee aivan Perniön lounaiskolkassa. Ainoa tie Kuustoon kulkee naapurikylän Latokartanon kautta.

Isokuusto sijaitsee Hamarjärven itärannalla ja kylän alue myötäilee järvestä lähtevää Kuustonojaa aina Kiskonjokeen saakka. Alavaa kyläaluetta reunustavat pohjoisessa ja etelässä korkeat mäet. Maarekisterissä Kuusto oli jaettu Isokuustoon ja Vähäkuustoon, vaikka Vähäkuuston tila onkin autioitunut.

Kuusto ja sen lähikylät sijaitsevat nykyään syrjässä, mutta alue oli Kuuston ruukin ja Latokartanon varhaisteollisuuden ja kauppapaikan sekä läheisen kuninkaankartanon takia varsin merkittävä aina 1800-luvun alkuvuosikymmenille saakka.

## Luonto
Vähäkuuston ympäristö on yksi alueen parhaiten säilyneitä perinnebiotooppeja. Ympäristössä on puoliavointa tuoretta niittyä, koivikoitunutta kosteaa niittyä ja kalliopaljastumilla pienruohoniittyä. Niityiltä löytyy alueellisesti harvinaisia lajeja, kuten mäkikattaraa.

Iso-Kuuston ja Alastalon tilojen läheisyydessä on erikokoisia peltojen metsäsaarekkeita, joita on ennen laidunnettu. Saarekkeilla tavataan edelleen paljon niittykasveja. Kylän länsikulmalla on useita entisiä laidunmaita, jotka ovat muuttuneet kedoiksi ja niittymäisiksi niemekkeiksi. Alueella kasvaa muun muassa Perniölle harvinaista kelta-apilaa. Märkinä kausina Kuustonoja tulvii herkästi pelloille ja niityille, mikä on haitallista niittykasvillisuudelle.

Peltojen ja niittyjen reunat ovat vahvasti metsittyneet, etenkin Kuustonojan yläjuoksulta.

## Lähteet
Freyja Montes

**Freyja Montes** (suom. **Freyjavuoret**) on Venuksessa sijaitsevan Lakshmin tasangon pohjoisin vuorijono. Sen pituus on noin 900 kilometriä ja sen leveys noin 300 kilometriä. Se erottaa Lakshmin tasangon Venuksen pohjoisnapaa lähellä olevasta Snegurochka Planitiasta.

## Lähteet
Saint-Laurent-Blangy

**Saint-Laurent-Blangy** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Scarpejoen varrella aivan Arras'n kaupungin itäpuolella.

Kunnassa on ensimmäisessä maailmansodassa kaatuneiden saksalaisten sotilaiden hautausmaa. Se rakennettiin 1920-luvun alussa, ja sinne haudattiin Arras'n eteläpuolella kaatuneita sotilaita, joista suurin osa oli tunnistamattomia. Vuonna 1926 Saksan sotahautauskomissio VDK (Volksbund Deutsche Kriegsgräberfürsorge) teki Ranskan viranomaisten kanssa sopimuksen, jossa saksalaiset saivat istuttaa hautausmaalle puita sekä ympäröidä se vallilla. Sotilaiden tunnistamistyö päättyi vasta toisen maailmansodan jälkeen. Vuonna 1966 VDK jatkoi tehtäväänsä ja korvasi puuristit metallisilla. Hautausmaalle on haudattu lähes 32 000 saksalaista sotilasta, joista 11 500 on tunnistamattomia.


Tiedosto:Deutscher_Soldatenfriedhof_Saint-Laurent-Blangy_-6.jpg|Saksalaisten sotilaiden hautausmaa


## Lähteet

## Aiheesta muualla
Sailly-en-Ostrevent

**Sailly-en-Ostrevent** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 20 kilometriä Arras'n kaupungista itään.

Kunnan nähtävyyksiä on viidestä kivestä koostuva Bonnettesin kivikehä, joka on pienen kukkulan laella.

## Lähteet

## Aiheesta muualla
Jack Layton

**Jack Layton**  (18. heinäkuuta 1950 – 22. elokuuta 2011) oli kanadalainen poliitikko ja oppositiojohtaja. Hän oli  NDP-puolueen puheenjohtaja vuosina 2003–2011. 

Layton suoritti perusopintonsa McGill-yliopistossa, ja väitteli valtiotieteen tohtoriksi Yorkin yliopistosta vuonna 1983. Hän toimi aktiivisesti Toronton kunnallispolitiikassa, johti AIDSin vastaista kampanjaa ja kiinnitti huomiota kierrätykseen ja ympäristöasioihin.

## Lähteet

## Aiheesta muualla

* Profiili Kanadan parlamentin kirjaston sivuilta
Seppo Pakola

**Seppo Pakola** (s. 2. huhtikuuta 1954 Helsinki) on suomalainen jääkiekkoilija. Hän pelasi SM-sarjassa ja SM-liigassa vuosina 1973–1985 ja voitti Suomen-mestaruuden Helsingin IFK:n joukkueessa vuosina 1980 ja 1983. Lisäksi hän saavutti yhden SM-hopean.

Pakola pelasi SM-sarjassa ja SM-liigassa yhteensä 350 runkosarjaottelua, joissa hänen tehopisteensä olivat 51&nbsp;+&nbsp;55&nbsp;=&nbsp;106 ja jäähymääränsä 95 minuuttia. SM-liigan pudotuspeleissä hän pelasi 39 ottelua, joissa tehopisteitä kertyi 4&nbsp;+&nbsp;8&nbsp;=&nbsp;12 ja jäähyminuutteja 10.

Pakola pelasi seitsemän B-maaottelua.

## Lähteet
* 

### Viitteet
Columbia (supermanner)

**Columbia** (muita nimiä **Hudsonland, Nuna** ja **Capricornia**) oli muinainen jättiläismanner. Sen arvellaan muodostuneen noin 1,88 miljardia vuotta sitten ja hajonneen viimeistään 1,25 miljardia vuotta sitten.

Columbian on arveltu syntyneen kun jättimäiset kratonit Nena, laajentunut Ur ja Atlantica yhtyivät. Mantereeseen kuuluivat Laurentian, Baltican, Ukrainan, Amatsonian ja Australian ydinosat. Mahdollisesti siihen kuuluivat myös Siperia, Pohjois-Kiina ja Kalahari.

Uutta materiaalia mantereeseen kertyi sen länsipuolella. Mantereen itäpuolella olivat riftiytymisvyöhyke ja kerääntymisvyöhyke, joissa mannerpalaset erkanivat ja erkanemisvyöhykkeen palaset kerääntyivät yhteen.

Columbia alkoi hajota noin 1,6–1,4 miljardia vuotta sitten, kun Atlantica irtosi Nenasta.

Columbian olemassaoloa ehdottivat ensimmäisinä J.W. Rogers ja M. Santosh vuonna 2002.

## Lähteet
Daedalus (kraatteri)

**Daedalus** on huomattava kraatteri Kuun Maahan näkymättömällä puolella. Sen sijainnin takia, sitä on ehdotettu jättimäisen radioteleskoopin paikaksi. Se on nimetty kreikkalaisen mytologian Daedaluksen mukaan. Läheiset kraatterit ovat Icarus (idässä) ja Racah (pohjoisessa).
Olivier Piou

**Olivier Piou** (s. 1958 Senegal) on ranskalainen liikemies. Koulutukseltaan hän on insinööri. Piou nimitettiin vuonna 2016 Nokian hallituksen jäseneksi ja varapuheenjohtajaksi. Tätä ennen hän toimi Gemalto N. V:n toimitusjohtajana kymmenen vuoden ajan.

## Lähteet
Matka Venukseen

**Matka Venukseen** () on C.S. Lewisin *[[Ransom-trilogia|Avaruustrilogian]]* toinen kirja. Kirja kertoo tri. Elwin Ransomin tehtävästä mennä Perelandraan tai Venukseen, missä hän löytää maan ja sen kuningattaren, ja myös Paholaisen, jonka kanssa hän taistelee ja voittaa, pysäyttäen pahan tulemisen Perelandraan.

## Lähteet

## Suomennos
*
Mons Huygens

**Mons Huygens** on Kuun Montes Apenninus -vuorijonon korkein vuori. Se on 5,5 km korkea. Sen vieressä on Mons Ampère -vuorijono. Se on nimetty hollantilaisen matemaatikon ja fyysikon Christiaan Huygensin mukaan. IAU nimesi vuoren virallisesti  vuonna 1961.

## Lähteet
Michael van Langren

**Michael Florent van Langren** (huhtikuu 1598 Amsterdam – toukokuu 1675 Bryssel) oli tähtitieteilijä ja kartanpiirtäjä. Hän on tunnettu Kuun pinnan kartoittajana. Hän oli Espanjan siirtomaiden palvelussa. Hänen latinisoitu nimi oli **Langrenus**.

## Lähteet
George Gervin

**George Gervin** (s. 27. huhtikuuta 1952 Detroit, Michigan) on yhdysvaltalainen kilpauransa päättänyt koripalloilija. Heittävänä takamiehenä pelannutta Gerviniä pidetään yhtenä pelipaikkansa historian parhaista pelaajista. Hän pelasi ABA:ssa, NBA:ssa, varsinkin San Antonio Spursissa vuosina 1974–1985, ja uransa lopulla vielä Italiassa, Espanjassa ja piensarja CBA:ssa. Gervin tunnettiin muun muassa korintekokyvyistään ja finger roll -koreistaan.

Gervin valittiin eseen viidesti peräkkäin ykkösviisikkoon ja kahdesti kakkosviisikkoon. Hän voitti neljästi sarjan korikuninkuuden. Gervin pelasi yhdeksästi peräkkäin ssa ja oli ottelun  vuonna 1980. Hän sai lukuisia tunnustuksia ABA-urastaan, ja NBA:ssa San Antonio Spurs on jäädyttänyt hänen pelinumeronsa. Vuonna 1996 Gervin nimettiin Basketball Hall of Fameen.

## Elämä ja ura

Gervin pelasi yliopistokoripalloa vuodet 1970–1972 Eastern Michigan -yliopiston joukkueessa. Hänet on nimetty myös yliopistokoripallon hall of fameen. Vuosina 1972–1974 Gervin pelasi ABA-joukkue Virginia Squiresissa, ja vuonna 1974 Phoenix Suns varasi hänet NBA:han 40. vuorolla . ABA:ssa Gervin saavutti useita palkintoja.

Gervin siirtyi NBA:han Spursin mukana ABA:n ja NBA:n yhdistyessä vuonna 1976. Gervin edusti Spursia vuoteen 1985 asti niittäen henkilökohtaista menestystä: hän voitti neljästi sarjan korikuninkuuden, oli viidesti en ykkösviisikossa ja kahdesti kakkosviisikossa ja pelasi yhdeksästi peräkkäin ssa ollen vuoden 1980 ottelun . Spursin jälkeen Gervin pelasi yhden kauden Chicago Bullsissa ja päätti pelaajauransa pelaten 1980-luvun lopulla Italiassa, Espanjassa ja piensarja CBA:ssa.

Spurs on jäädyttänyt Gervinin pelinumeron, ja vuonna 1996 hänet valittiin  joukkoon. Samana vuonna Gervin nimettiin Basketball Hall of Fameen.

## Lähteet
* George Gervin Stats Basketball-Reference.com 
* Profiili (+vanhempi sivuversio)  Basketball Hall of Fame 
* Profiili NBA 

### Viitteet

## Aiheesta muualla
Riski (sukunimi)

**Riski** on suomenkielinen sukunimi. Riski-nimisiä henkilöitä:

* Jarmo Riski, maastohiihtovalmentaja
* Leo Riski (s. 1951), diplomaatti ja toimittaja
* Pete Riski (s. 1974), musiikkivideo- ja mainoselokuvaohjaaja
* Riku Riski (s. 1989), jalkapallohyökkääjä
* Roope Riski (s. 1991), jalkapallohyökkääjä
* Seppo Riski (s. 1943), työmarkkinajärjestöjohtaja
* Taisto Riski (s. 1947), ekonomi, yritysjohtaja, kauppaneuvos
Pakola

**Pakola** voi tarkoittaa:

* Johanna Pakola (s. 1970), historiakirjailija
* Joni Pakola (s. 1985), futsalpelaaja ja jalkapalloilija
* Seppo Pakola (s. 1954), jääkiekkoilija
Rainer Risku

**Rainer Risku** (s. 12. maaliskuuta 1958 Helsinki) on suomalainen jääkiekkoilija. Hän pelasi SM-liigassa vuosina 1977–1984 Jokerien, HIFK:n ja Kiekkoreippaan joukkueissa ja voitti Suomen-mestaruuden HIFK:n joukkueessa vuonna 1980.

Risku pelasi SM-liigassa yhteensä 209 runkosarjaottelua, joissa hänen tehopisteensä olivat 46&nbsp;+&nbsp;53&nbsp;=&nbsp;99 ja jäähymääränsä 95 minuuttia. SM-liigan pudotuspeleissä hän pelasi 14 ottelua, joissa tehopisteitä kertyi 2&nbsp;+&nbsp;3&nbsp;=&nbsp;5 ja jäähyminuutteja kaksi.

Risku pelasi kymmenen nuorten ja kolme poikien maaottelua.

## Lähteet
* 

### Viitteet
Vidgren

**Vidgren** tai **Vidgrén** on seuraavien henkilöiden sukunimi:

* Aaro Vidgren (s. 1997), suomalainen jääkiekkohyökkääjä
* Einari Vidgrén (1943–2010), teollisuusneuvos ja Ponssen perustaja
* Juha Vidgrén (s. 1970), teollisuusjohtaja
* Simo Vidgren (s. 1983), suomalainen jääkiekkohyökkääjä
* Tony Vidgren (s. 1990), suomalainen jääkiekkopuolustaja
Jorma Immonen

**Jorma Immonen** (s. 17. helmikuuta 1952 Kerimäki) on suomalainen jääkiekkoilija. Hän pelasi SM-sarjassa ja SM-liigassa vuosina 1971–1986 ensin yhden kauden HJK:n ja sitten toistakymmentä vuotta HIFK:n joukkueessa ja voitti Suomen-mestaruuden HIFK:ssa vuosina 1974, 1980 ja 1983. Lisäksi hän saavutti neljä SM-hopeaa ja yhden SM-pronssin.

Immonen pelasi SM-liigassa yhteensä 488 runkosarjaottelua, joissa hänen tehopisteensä olivat 47&nbsp;+&nbsp;77&nbsp;=&nbsp;124 ja jäähymääränsä 193 minuuttia. SM-liigan pudotuspeleissä hän pelasi 50 ottelua, joissa tehopisteitä kertyi 4&nbsp;+&nbsp;11&nbsp;=&nbsp;15 ja jäähyminuutteja 25.

Immonen pelasi 13 B-maaottelua ja 12 nuorten maaottelua.

## Lähteet
* 

### Viitteet
Inhimillinen pääoma

**Inhimillinen pääoma** tarkoittaa kaikkia tiettyyn väestöön kuuluvien yksilöiden ja ihmisryhmien omaamia yhteisiä aineettomia resursseja. Inhimilliseen pääomaan luetaan muun muassa väestön koko kumulatiivinen tieto, osaaminen, koulutus, pätevyys, kyvyt, kokemus, lahjakkuus, luovuus, äly, tunneäly, ahkeruus, sopusointuisuus työelämässä, tavat, persoonallisuuden piirteet, arvostelukyky, viisaus ja maine.

Inhimillinen pääoma on vaurautta, jonka avulla kansakunnat ja organisaatiot pystyvät saavuttamaan päämääränsä. Sen avulla kansantaloudet ja yksityiset yritykset pystyvät tuottamaan materiaalista vaurautta ja julkiset organisaatiot yleistä hyvinvointia.

Yksilön inhimillinen pääoma karttuu hänen elämänsä aikana. Inhimillistä pääomaa voi kasvattaa esimerkiksi koulutuksella, työelämän erikoistumisella, infrastruktuurin kehittämisellä, luovuuden ilmapiirin synnyttämisellä sekä kilpailun mahdollistamisella ja yrittäjyyden rohkaisemisella.

Inhimillistä pääomaa voi osittain mitata rahallisesti työikäisen väestön potentiaalisina ansioina. Maataloudessa ja teollisuudessa inhimillisen pääoman voi mitata yksinkertaisesti tuottavuutena. Kaivosmiehen inhimillinen pääoma riippuu paljolti hänen fyysisestä voimastaan. Monimutkaisemmissa töissä, kuten opettajan työssä, inhimillistä pääomaa on vaikeampi mitata ja siinä voi olla monta osatekijää.

Inhimillisen pääoman puute voi johtaa esimerkiksi työttömyyteen ja työmahdollisuuksien rajallisuuteen, talouskasvun ja tuottavuuden heikkenemiseen sekä pääoman pakoon. Sellaiset maat, joilla on vain vähän luonnonvaroja, ovat erityisen riippuvaisia työvoimansa inhimillisestä pääomasta.

## Katso myös
*Henkilöstöhallinto
*Sosiaalinen pääoma

## Lähteet
Innala

**Innala** voi tarkoittaa:

* Aune Innala (vuoteen *1936 Nylund*, 1906–1999), suomalainen varatuomari ja kansanedustaja
* Erik Innala (1908–1990), ruotsalainen liikemies, salakuljettaja ja kauppias
* Jere Innala (s. 1998), suomalainen jääkiekkohyökkääjä.
Vuoden 1956 Atlantin hurrikaanikausi

**Vuoden 1956 Atlantin hurrikaanikausi** käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 1956. 

Kausi oli tavanomaista vähemmän aktiivinen. Kahdestatoista myrskystä neljä saavutti hurrikaanin voiman, eikä yhtään niistä luokiteltu voimakkaaksi hurrikaaniksi (tuohon aikaan rajana oli 120 kt eli noin 60 m/s). 76 ihmisen ilmoitettiin kuolleen myrskyjen uhreina.

## Lähteet
Yrjö Opas

**Yrjö Johannes Opas** (4. tammikuuta 1898 Kurikka – 9. helmikuuta 1964 Rauma) oli suomalainen eversti ja yritysjohtaja. 

Yrjö Oppaan vanhemmat olivat postitoimiston hoitaja Juho Opas ja Maria Matilda Lagerqvist  ja puoliso vuodesta 1929 Edith Juselius. Opas tuli ylioppilaaksi 1919 ja opiskeli Sotakorkeakoulussa 1932–1933. Suomen armeijan upseerina hän palveli vuodesta 1918. Talvisodan aikana vuonna 1939 Opas oli Lentorykmentti 1:n komentaja ja 1939–1940 Kannaksen armeijan ilmakomentaja. Ilmavoimien esikunnassa hän toimi sotavarusteosaston päällikkönä 1940–1943. Kainaston polttoturve -yhtiön toimitusjohtajaksi Opas tuli 1944. Hän oli Viipurin maalaiskunnan kunnanvaltuuston jäsen 1930-luvulla, Valtion lentokonetehtaan johtokunnan jäsen 1941 ja 1942 ja toimi Ilmavoimien upseeriyhdistyksen puheenjohtajana sekä Suomen  upseeriliiton, Suomen ilmapuolustusliiton ja Viipurin ilmapuolustusyhdistyksen johtokuntien jäsenenä useita vuosia.  Lentosotakoulun johtajana Opas toimi 1.3.1924 – 20.1.1932.

## Lähteet
Timo Ukkola

**Timo Ukkola** (s. 4. huhtikuuta 1956 Helsinki) on suomalainen jääkiekkoilija. Hän pelasi SM-liigassa vuosina 1979–1983 HIFK:n ja Kiekkoreippaan joukkueissa ja voitti Suomen-mestaruuden HIFK:n joukkueessa vuonna 1980. Lisäksi hän saavutti yhden SM-pronssin.

Ukkola pelasi SM-liigassa yhteensä 122 runkosarjaottelua, joissa hänen tehopisteensä olivat 7&nbsp;+&nbsp;21&nbsp;=&nbsp;28 ja jäähymääränsä 117 minuuttia. SM-liigan pudotuspeleissä hän pelasi 22 ottelua, joissa tehopisteitä kertyi 1&nbsp;+&nbsp;5&nbsp;=&nbsp;6 ja jäähyminuutteja kahdeksan.

## Lähteet
* 

### Viitteet
Legends of Chamberlain Heights

**Legends of Chamberlain Heights** on yhdysvaltalainen aikuisille suunnattu humoristinen animaatiosarja. Sitä esitettiin Comedy Centralin kanavalla vuosina 2016–17.

Lokakuussa 2017 ilmoitettiin sarjan lopettamisesta toisen tuotantokauden jälkeen.

## Ääniroolit

## Tuotanto
Sarjan ovat luoneet Brad Ableson, Mike Clements, Quinn Hawking, Josiah Johnson ja Michael Starrbury.

Laulaja Erykah Badu toimi sarjan musiikkivastaavana.

Sarjasta tilattiin kaksi tuotantokautta, ennen ensimmäisen kauden alkamista.

### Tuotantokaudet


## Vastaanotto
Vaikka Rotten Tomatoesin arvostelijat antoivat sarjan vain 40&nbsp;% arvion, niin sivuston kävijät ovat antaneet sen arvosanaksi 67&nbsp;%. AVClubin Kayla Kumari Upadhyaya vertaa *South Parkin* ja Chamberlain Heightsin huumoria toisiinsa, huomioiden myös tämän sarjan pohjautuvan enemmän hahmoihin, kun yleisiin asioihin. Common Sense Media sanoo sarjan olevan "rivo ja seksistinen koripalloaiheinen animaatiosarja" antaen sille arvosanaksi 2/5 tähteä.

## Lähteet

## Aiheesta muualla
* ''Legends of Chamberlain Heights'' CC.comissa  
* 
* ''Legends of Chamberlain Heights'' TV.comissa
Paratiisisaari

**Paratiisisaari** on Villu Jaanisoon tekemä suuri teos liikenneympyrässä Lempäälän Sääksjärvellä. Teos on tehty vuonna 2018 käytetyistä autonrenkaista. Se kuvaa palmuja saarella.

Kiilto Oy on maksanut teoksen. Teoksen perustuksista on vastannut Lempäälän kunta.

## Teoksen rakenne
Teoksessa *Paratiisisaari* on teräsrunko. Muuten teos on tehty kierrätetyistä mustista autonrenkaista. Jalustana on "saari", kivetty kumpare. Jaanisoo on aiemminkin tehnyt teoksia autonrenkaista. Näitä ovat esimerkiksi *[[Kaikki on mahdollista (veistos)|Kaikki on mahdollista]]* (2009, Helsinki) ja *Kumiankka* (2009, Tampere). Jaanisoo on sanonut tästä tekniikasta: "Olen päättänyt monta kertaa, että en enää käytä vanhoja autonrenkaita, mutta eri syistä olen palannut niihin."

## Näkemyksiä ympäristöteemaisesta teoksesta
Teos on Jaanisoon mukaan hyvin konkreettinen. Hänen mielessään on ollut idea palmuista jo vuosia. Teoksessa on nähtävissä Kiillon ja Jaanisoon mukaan luonnonsuojelullisia teemoja. Se herättää ajatuksia ympäristöstä huolehtimisesta ja kierrätyksestä. Teoksen voi nähdä ilmastonmuutoksen takia uppoamassa olevana pienenä saarena. Teos on tehty yhteistyössä Lempäälän kunnan kanssa, ja kunnanjohtaja Heidi Rämö kommentoi teosta: "Teoksesta on varmasti iloa kuntalaisille ja lukuisille ohikulkijoille”.

Yleisössä teos on herättänyt paljon tunteita, mielipiteitä ja keskustelua jo syyskuun lopussa ennen valmistumistaankin. Toimittaja Erkki Koiviston mukaan teos on juuri tässä mielessä onnistunut.

## Lähteet
Kaarlehto

**Kaarlehto** voi tarkoittaa:

* Elli Kaarlehto (o.s. *Haahti*, 1897–1986), kirjailija
* Karolus Kaarlehto (s. 1997), jääkiekkomaalivahti
* Paavo Kaarlehto (1928–1992), diplomaatti.
Martin Järveoja

**Martin Järveoja** (s. 18. elokuuta 1987) on virolainen kartanlukija. Järveoja toimii Ott Tänakin kartanlukijana Rallin MM-sarjassa. Kausilla 2018–2019 Tänak ja Järveoja ajoivat Toyota Gazoo Racing -tallissa. Tänak ja Järveoja voittivat maailmanmestaruuden kaudella 2019. Kausilla 2020&ndash;2022 Järveoja ja Tänak kilpailivat Hyundai Motorsport -tallissa.

## Ura
Järveoja aloitti kartanlukijan uran vuonna 2006, jolloin hän toimi kartanlukijana useille kuljettajille Viron kilpailuissa. Vuodesta 2008 hän kilpaili Karl Kruudan kanssa ja osallistui Junior WRC -sarjaan, IRC-sarjaan vuonna 2010, WRC S2000 -sarjan kilpailuissa vuosina 2011 ja 2012, sekä WRC2 -sarjassa vuonna 2013. Hän kilpaili Kruudan kanssa vuoteen 2016. Vuonna 2017 hän ryhtyi Ott Tänakin kartanlukijaksi rallin MM-sarjaan, jossa he voittivat mestaruuden vuonna 2019.

## Lähteet
Pentti Perhomaa

**Pentti Perhomaa** (s. 18. toukokuuta 1959 Oulu) on suomalainen jääkiekkoilija. Hän pelasi SM-liigassa kaudella 1980–1981 Oulun Kärppien joukkueessa ja voitti Suomen-mestaruuden. Hän pelasi SM-liigassa 25 runkosarjaottelua ja 12 pudotuspeliottelua ilman tehopisteitä.

## Lähteet
* 

### Viitteet
Markku Haapaniemi

**Markku Haapaniemi** (s. 3. huhtikuuta 1958 Pori) on suomalainen jääkiekkoilija. Hän pelasi SM-sarjassa ja SM-liigassa vuosina 1974–1983 Turun Palloseuran joukkueessa. Hän saavutti yhden SM-hopean ja kaksi SM-pronssia.

Haapaniemi pelasi SM-sarjassa ja SM-liigassa yhteensä 146 runkosarjaottelua, joissa hänen tehopisteensä olivat 36&nbsp;+&nbsp;10&nbsp;=&nbsp;46 ja jäähymääränsä 36 minuuttia. SM-liigan pudotuspeleissä hän pelasi 19 ottelua, joissa tehopisteitä kertyi 5&nbsp;+&nbsp;5&nbsp;=&nbsp;10 ja jäähyminuutteja 11.

Haapaniemi pelasi kahdeksan B-maaottelua ja kolme poikien maaottelua.

## Lähteet
* 

### Viitteet
The Wall Suomi

**The Wall Suomi** on vuosina 2018–2019 esitetty suomalainen visailuohjelma. *The Wall* -formaatti on lähtöisin Yhdysvalloista, ja siellä ohjelmaa esitettiin ensi kerran syksyllä 2016. Ohjelmaa on esitetty 22 maassa. Formaatin kehittäjät ovat koripalloilija LeBron James, Maveric Carter ja Andrew Glassman. Ohjelmaa juontaa Heikki Paasonen. Ohjelmaa kuvattiin Puolassa. 

## Pelin kulku

### Ensimmäinen kierros: Vapaapudotus
Pelissä oli kolme kierrosta. Ensimmäisellä kierroksella esitettiin viisi kysymystä ja jokaiseen kysymykseen oli kaksi vastausvaihtoehtoa. Jokaisen kysymyksen kohdalla vapautettiin kolme palloa. Jos vastaus oli oikein, pelaajat saivat rahat, joihin pallot osuivat. Jos vastaus oli väärin, eivät pelaajat saaneet mitään ja he menettivät yhtä paljon rahaa pankista. Jos pelaajat eivät saaneet tällä kierroksella rahaa, peli heidän osaltaan päättyi.

Kierroksella on mahdollisuus ansaita 1–2000 € per pallo.

### Toinen kierros
Toisen kierroksen alussa kilpailijat erotettiin toisistaan. Toinen pelaajista meni eristyksiin vastaamaan kysymyksiin, kun taas toinen oli lavalla. Eristetyssä oleva pelaaja vastasi kysymyksiin ja lavalla oleva pelaaja päätti, mihin lokeroihin pallot sijoitetaan. Jos vastaus oli oikein, pelaajat saivat rahaa, mutta jos vastaus oli väärä, rahaa menetettiin.

Kierroksella oli mahdollisuus ansaita 1–12 500 € per pallo.

### Kolmas kierros
Kolmas kierros eteni samalla tavalla kuin toinen, mutta nyt pelaajalla oli neljä vastausvaihtoehtoa kolmen sijaan. 

Kierroksella oli mahdollisuus ansaita 1–50 000 € per pallo.

### Pelin päätös
Lopuksi eristyksissä oleva pelaaja sai valittavakseen sopimuksen. Pelaaja joko allekirjoitti sopimuksen tai repi sen. Jos pelaaja valitsi sopimuksen, pari sai rahat, jotka olivat ensimmäisellä kierroksella ansaittu, lisättynä 2000 eurolla per oikea vastaus. Toinen vaihtoehto oli repiä sopimus, jolloin pari sai seinällä olevan rahasumman. Pelaaja ei kuitenkaan tienneet, oliko tämä vastannut kysymyksiin oikein tai paljonko rahaa oli ansaittu.

## Lähteet
BMW R23

**BMW R23** on BMW:n moottoripyörämalli 1930-luvun lopulta. Yksisylinterin R20-mallista kehitetty  R23-malli suunniteltiin 1937/38. Mallia myytiin 8&nbsp;021 kpl. R23 oli yksisylinteristen pyörien perusta aina 1960-luvulle saakka.

Toisen maailmansodan jälkeen BMW oli myös raunioina. Münchenin ulkopuolella oleva tehdas oli tuhoutunut pommituksissa. Saksan antautumisen myötä mm. moottoripyörien tuotanto oli kielletty 1947 vuoteen saakka. Tuolloin BMW sai luvan aloittaa tuotannon Yhdysvaltain luvalla Baijerissa. Silloin aloitettiin taas nollasta, ilman suunnitelmia ja piirustuksia. Ensimmäinen länsisaksalainen 250-kuutioinen moottoripyörä oli R24 vuonna 1948, joka seurasi R23-mallia. Malliin tehtiin parannuksia verrattuna sotaan edeltävään R23-malliin. Vuonna 1949 BMW teki R24-mallia 9&nbsp;200 kappaletta.

## Lähteet
Jarmo Tauriainen

**Jarmo Tauriainen** (s. 27. kesäkuuta 1959 Oulu) on suomalainen jääkiekkoilija. Hän pelasi SM-liigassa vuosina 1978–1986 Oulun Kärppien joukkueessa ja voitti Suomen-mestaruuden vuonna 1981. Lisäksi hän saavutti neljä SM-pronssia.

Tauriainen pelasi SM-liigassa yhteensä 249 runkosarjaottelua, joissa hänen tehopisteensä olivat 45&nbsp;+&nbsp;46&nbsp;=&nbsp;91 ja jäähymääränsä 42 minuuttia. SM-liigan pudotuspeleissä hän pelasi 33 ottelua, joissa tehopisteitä kertyi 9&nbsp;+&nbsp;8&nbsp;=&nbsp;17 ja jäähyminuutteja kuusi.

Tauriainen pelasi viisi B-maaottelua ja kaksi poikien maaottelua.

## Lähteet
* 

### Viitteet
Saksan 5. panssariarmeija

**5. panssariarmeija** oli Saksan maavoimien toisen maailmansodan aikainen kenttäarmeija. Yhtymä muodostettiin 8. joulukuuta 1942 puolustamaan Tunisiaa liittoutuneiden hyökkäykseltä vastauksena Operaatio Soihtuun liittoutuneiden maihinnousuun Pohjois-Afrikkaan Marokkoon ja Algeriaan. 5. panssariarmeija taisteli yhdessä Italian 1. armeijan ja Saksan Afrika Korpsin kanssa Tunisian taisteluissa. Armeija kukistettiin 13. toukokuuta 1943 yhdessä sen komentajan Gustav von Vaerstin kanssa ja lakkautettiin 30. kesäkuuta 1943.  

5. panssariarmeija uudelleenmuodostettiin 24. tammikuuta 1944 osana **Lännen Panssariryhmää** komentajanaan Leo Geyr von Schweppenburg. 5. panssariarmeija osallistui Normandian maihinnousun jälkitaisteluihin kärsien isoja tappioita ja monta sen osastoa jäi Falaisen mottiin. Jäljellejääneet osastot yhdistyivät **Panssariryhmä Eberbachiksi** ja vetäytyivät Saksaan Ardennien kautta ja osallistuivat Ardennien taisteluun. 5. panssariarmeija piiritettiin ja vangittiin Ruhrin mottiin ja se antautui liittoutuneille lopullisesti 17. huhtikuuta 1945. 

## Komentajat
Panssariarmeijan komentajina olivat:

*Kenraaliluutnantti Heinz Ziegler (3. joulukuuta 1942 - 20. helmikuuta 1943)
*Kenraalieversti Hans-Jürgen von Arnim (20. helmikuuta 1943 – 28. helmikuuta 1943)
*Panssarikenraali Gustav von Vaerst (28. helmikuuta 1943 - 9. toukokuuta 1943)
*Panssarikenraali Leo Geyr von Schweppenburg (19. marraskuuta 1943 - 4. heinäkuuta 1944)
*Panssarikenraali Heinrich Eberbach (4. heinäkuuta 1944 - 9. elokuuta 1944)
*SS-Oberst-Gruppenführer Sepp Dietrich (9. elokuuta 1944 - 9. syyskuuta 1944)
*Panssarikenraali Hasso von Manteuffel (9. syyskuuta 1944 - 8. maaliskuuta 1945)
*Kenraalieversti Josef Harpe (8. maaliskuuta 1945 - 17. huhtikuuta 1945)
Koripallon naisten maailmanmestaruuskilpailut 1953

**Vuoden 1953 koripallon naisten maailmanmestaruuskilpailut** pelattiin Santiagossa, Chilessä 7.–22. maaliskuuta 1953. Nämä olivat ensimmäiset koripallon naisten maailmanmestaruuskilpailut. Kisoihin osallistui kymmenen maata. Mestaruuden voitti Yhdysvallat, hopeaa saavutti Chile ja pronssille sijoittui Ranska. Turnauksen korikuningatar oli Ranskan Anne-Marie Colchen.

## Sijoitukset

## Lähteet
* 
*
BMW R24

**BMW R24** on BMW:n valmistama moottoripyörä. BMW aloitti toisen maailmansodan jälkeen vuonna 1947 moottoripyörien valmistuksen Münchenissä, saatuaan luvan Yhdysvalloilta. Ensimmäinen länsisaksalainen malli oli R24, joka luotiin R23-mallista sitä edelleen kehittämällä. BMW R24 oli yksisylinteri ja toteutus R23 tapaan 250-kuutioisena, malli oli R23:n  edullinen kopio-/kehitysversio. Siinä ei ollut esimerkiksi takajousitusta.

## Lähteet
Koripallon naisten maailmanmestaruuskilpailut 1957

**Vuoden 1957 koripallon naisten maailmanmestaruuskilpailut** pelattiin Rio de Janeirossa, Brasiliassa 13.–26. lokakuuta 1957. Nämä olivat toiset koripallon naisten maailmanmestaruuskilpailut. Kisoihin osallistui 12 maata. Mestaruuden voitti Yhdysvallat, hopeaa saavutti Neuvostoliitto ja pronssille sijoittui Tšekkoslovakia. Turnauksen korikuningatar oli Paraguayn Edith Nuñez.

## Sijoitukset

## Lähteet
* 
*